als_Latn dik_Latn sag_Latn
Asport – Trepça ishte afër ta nxirrte një pikë në Drenicë, pasi luajti pothuajse tërë ndeshjen me një lojtar më pak, por u dorëzua në çastet e fundit. Besa shënoi fitore minimale ndaj Hajvalisë, kurse Drita doli e pamposhtur nga Fushë Kosova.
Trepça është dorëzuar në çastet e fundit, duke pësuar humbje nga Drenica me rezultat minimal, 1:0. Skuadra mitrovicase i ka bërë bëllë asaj drenicase deri në minutën e 88-të, kur edhe e pësoi golin, edhe pse luajti me një lojtar më pak gati 80 minuta, për shkak se Edmond Turku mori karton të kuq qysh në minutën e 13-të.
Kuqezinjtë e gjetën golin vetëm dy minuta pa përfunduar takimi. Në fakt, Shkupolli e ndaloi Elshanin në zonën e rreptësisë dhe gjyqtari dha penallti, të cilën në gol e shndërroi kapiteni Sami Geci.
Fushë Kosova – Drita 1:1
Drita ka arritur ta nxjerr një barazim në Fushë Kosovë, duke u treguar bile ekip më i mirë në pjesën e dytë. Skuadra gjilanase ka kaluar e para në epërsi në minutën e 13-të përmes sulmuesit të njohur Ismet Ramushi, që shënoi me kokë. Kurse, i rikthyeri në Superligë i barazoi shifrat pas vetëm tre minutash, kur Burim Shala shënoi nga penalltia.
Besa – Hajvalia 1:0
Besa e ka shënuar një fitore të mundimshme ndaj Hajvalisë, edhe pse ka dominuar gjatë tërë ndeshjes. Pejanët kanë krijuar shumë raste, por e gjetën golin vetëm nga 11 metërshi.
Në fakt, në minutën e 52-të portieri mysafir Maloku e rrëzoi në zonë kapitenin pejan Haxhi Zeka, ndërsa nga pika e bardhë i saktë ishte Mensur Duraku.
Për shkak të një kacafytjeje në mes vetë, Gashi i vendësve dhe Kastrati i mysafirëve u ndëshkuan me karton të kuq.
/express/
You must be logged in to post a comment Login
als_Latn als_Latn als_Latn als_Latn als_Latn kmr_Latn als_Latn als_Latn als_Latn zho_Hans eng_Latn